ناتو باش منشیسی جنس ستولتنبرگ افغانستانده حکومت و قوراللی کوچلرنینگ یاردم بیره دیگن خلق ارا کوچلر بولمه ی هم اوز ایایقلری اوستیده توختش کوچی ایگه ایکن لیگینی ایتدی.
ستولتنبرگ پورتگال دینگیز ساحه سیده اویوشتیریلگن دینگیز سینشی جریانیده اسوشیتید پرس گه بیانات بیردی.
"افغانستان هم کوچلی و قابلیتلی خوفسیزلیک کوچلری نینگ ایجاد ایتیلیشی همده اجتماعی و اقتصادی آلغه باریش توغریسیده یخشی بیر یول آلدی. ایندی اوز اولکه لریده تینچلیک و برقرارلیک اوچون برچه مسؤلیت نی بوینی گه آلگن افغانستانلیکلر بولیشی کیره ک" دیب ایتدی.
ناتونینگ افغانستانده 20 ییلدن بیری خوفسیزلیگینی تامین ایتیش اوچون یاردمچی بولگن لیگینی افاده ایتدی.
ستولتنبرگ " افغانستانده حکومت و قوراللی کوچلرنینگ یاردم بیره دیگن خلق ارا کوچلر بولمه ی هم اوز ایایقلری اوستیده توختش کوچی ایگه ایکن لیگینی" ایتدی.
ستولتنبرگ ناتو اولکه لری نینگ خوفسیزلیک کوچلرینی مادی جهتدن تامین ایتیب کابل بیلن طالبان اورته سیده استه – سیکین آلغه بارگن تینچلیک اوچره شوولری گه کمک قیلیب وزیرلیکلرگه توسیه لر بیره دیگن ملکی متخصصلر آرقه لی افغانستاننی قوللب – قوتلش گه دوام ایته جگینی اورغوله دی.
ناتونینگ افغانستان کوچلری نینگ چیت ایلده تعلیم آلیشی اوچون قیدیریب تورگن لیگینی معلوم قیلگن ستولتنبرگ بیر موضوع توغریسیده کیسکین قرار قبول قیلیب آلینمه گن لیگینی بیلدیردی.
ستولتنبرگ افغانستانده گی عسکری وظیفه نینگ اداغگه ییتکیزیش قراری نینگ ریسک تشکیل ایتیشی بوییچه شفاف و انیق حرکت ایتگن لیگینی قید ایتدی.
شونده ی بولیب اولکه ده ناتو موجودیتی نینگ هم بعضی بیر ریسکلری بولگن لیگینی افاده ایتگن ستولتنبرگ بو وضعیت نینگ بوندن آرتیق توقنه شوو، حربی سانی نینگ کوپه یتیریلیشی، و حربی وظیفه نینگ دوام ایتتیریش مجبوریتی گه قالیش گه سبب بوله جگینی ایتدی.
ستولتنبرگ ناتونینگ کابل قونلغه سی اوچون مالی کمک بیریش نی ریجه له گن لیگینی بیراق تشکیلات نینگ وظیفه سی نینگ اداغگه ییتیب باریشی گه کم وقت قالگن لیگی اوچون بونی قنداغ قیلیب عملی قیله جگی موضوعی نینگ انیق ایمس ایکن لیگینی افاده ایتدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
